open-index/open-wikipedia-markdown huggingface dataset:
Konvever

**Konvever** (*Cyclosa conica*) er en av edderkoppene i gruppen hjulspinnere (Araneidae).

## Utbredelse
Konvever er utbredt på den nordlige halvkule, i Nord-Amerika, Nord-Afrika, Europa østover til Kina og Japan.

## Utseende
Konvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 8 mm, mens hannen er omtrent 4,5&nbsp;mm. Forkroppen er bred, med fine, nedliggende hår. Bakkroppen hos hunnen er stor og vanligvis konisk formet, herav kommer det latinske artsnavnet. Men hos enkelte individ er bakkroppen nesten ikke konisk, men stor og rund som hos de andre i denne slekten. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.

Konvever er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens Kjønnsorganer, hos hunner epigynet og hos hanner pedipalpenes siste ledd.

## Levevis
Konvever er en av hjulspinnerne og lager et sirkulært hjulformet fangstnettet. Den samler rester av insekter og forskjellig annet «rusk» i en loddrett, hengende snor ved (eller i) fangstnett sitt. I mellom dette «rasket» som henger som perler på en snor, kan edderkoppen lett kamuflere seg og angripe byttedyr som havner i nettet.

## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Cyclosa'' (tysk)

## Eksterne lenker
* 
* Hjulspinnere – edderkopper.net  (norsk)
Professor Green

**Stephen Paul Manderson** (født 1983), bedre kjent for artistnavnet **Professor Green**, er en engelsk rapper og låtskriver.

## Diskografi
### Album

;Album
* *[[Alive Till I'm Dead]]* (2010)
* *[[At Your Inconvenience]]* (2011)
* *[[Growing Up in Public (Professor Green album)|Growing Up In Public]]* (2014)

;Mixtapes
* *[[Lecture 1|Lecture #1]]* (2006)

;EPs
* *[[The Green EP (Professor Green EP)|The Green EP]]* (2008)
* *Matters of the Heart* (2019)

;Singler

* *I Need You Tonight* (featuring Ed Drewett)	(2010) 

* * Just Be Good to Green* (featuring Lily Allen) (2010)

* *Monster* (featuring Example) (2010)

* *Jungle* (featuring Maverick Sabre) (2011)

* *Read All About It* (featuring Emeli Sandé or Dolcenera) (2011)

* *Never Be a Right Time* (featuring Ed Drewett)	(2012)

* *Remedy* (featuring Ruth Anne) (2012)

* *Avalon* (featuring Sierra Kusterbeck) (2012)
	
* *Lullaby* (featuring Tori Kelly) (2014) 
	
* *Little Secrets* (featuring Mr. Probz) (2014)

* *Active* (featuring Dream McLean) (2017)

* *Unruly* (with Fekky & Diztortion) (2018)

* *Mercedes Riddim* (featuring Dutch) (2018)

* *Count on You* (featuring Greatness Jones & JSTJCK (2018)	
	
* *Photographs* (featuring Rag'n'Bone Man) (2018)
	
* *Got It All* (featuring Alice Chater) (2019)

* *Round and Round* (featuring Example) (2020)

## Referanser


## Eksterne lenker
* 
* 
* 
*
Batman: The Killing Joke

**Batman: The Killing Joke** er et tegneseriealbum skrevet av Alan Moore, og tegnet av Brian Bolland, utgitt av DC Comics i 1988.

En norsk utgave med tittelen *Batman: Det glade vanvidd* ble utgitt av Semic i 1989. Historien fokuserer på forholdet mellom superhelten Batman og hans erkefiende Jokeren med vekt på skjebnefellesskapet og de psykologiske likhetene mellom dem. Fortellingen er delcis en gjenfortelling og utdypning av Jokerens opprinnelseshistorie og dels et kidnappingsdrama, der Batman tar på seg å redde politimester Gordons datter. 

Fortellerteknisk er *The Killing Joke* å regne som en videreføring av *[[Watchmen]]*, som Moore fullførte året før. Historien har en stram struktur og kjennetegnes særlig av de visuelt eller verbalt sammenføyede sceneovergangene, den symmetriske oppbygningen, de visuelle gjennomgangsmotivene og den bevisste farveleggingen (av John Higgins). Albumet ble en kritisk og kommersiell suksess, og både Moore og Bolland ble belønnet med flere priser (både Harvey- og Eisnerprisen). Den norske utgaven fikk Sproingprisen for 1989.

## Handling
Mannen som senere skal bli Jokeren arbeider som ingeniør som slutter i jobben i et kjemisk selskap for å begynne som standup-komiker. Men denne planen mislykkes snart. Desperat etter å forsørge sin gravide kone, går mannen med på å lede to kriminelle skurker gjennom det kjemiske anlegget hvor han tidligere hadde jobbet, slik at de kan rane bedriften som ligger rett ved siden av det kjemiske anlegget. Men kort tid senere informerer politiet ham om at både hans kone og ufødte barn har omkommet i en ulykke. Rammet av sorg forsøker ingeniøren å trekke seg fra planen, men de kriminelle tvinger ham til å holde på forpliktelsene sine.

Men inne på det kjemiske anlegget møter de sikkerhetspersonell, og det oppstår en skuddveksling. De de to forbryterne blir snart drept. Ingeniøren blir deretter konfrontert av Batman. Livredd hopper mannen inn i det kjemiske anleggets avfall. Han klarer deretter å stikke av gjennom et rør, og havner rett utenfor anlegget. Mannen oppdager til sin skrekk at alle kjemikaliene fra anlegger har bleket huden hans kritthvit permanent, farget leppene hans røde, og farget håret hans helt grønt. Hans nye vansirede ansikt, sammen med tapet av familien hans, driver mannen til galskap. Dette markerer begynnelsen på Jokeren.

En dag reiser Batman til Arkham Asylum, for å snakke med Jokeren om å avslutte deres årelange feide. Men der oppdager han at Jokeren allerede har stukket av fra mentalsykehuset. Jokeren skyter deretter Barbara Gordon, og kidnapper faren hennes: politi-kommissær James W. Gordon. Barbara blir permanent lam og havner i rullestol etter denne konfrontasjonen. Jokeren tar Gordon med til en nedslitt fornøyelsespark hvor han plasserer Gordon i et bur. Batman lokaliserer endelig kommissær Gordon til fornøyelsesparken. Jokeren forsøker å overtale sin erkefiende om at samfunnet er en vits som det ikke er verdt å slåss for, og det tar bare én dårlig dag å drive en vanlig mann til vanvidd.

## Kilder
*http://www.hahnlibrary.net/comics/awards/eisner89.php
*http://www.harveyawards.org/
Fotball under Sommer-OL 2008 – Kvinner

**Kvinnenes fotballturnering** under Sommer-OL 2008 fant sted fra 6. til 21. august 2008 på Tianjin olympiske stadion i Tianjin, Qinhuangdao olympiske sportssenter i Qinhuangdao, Shenyang olympiske sportssenter i Shenyang, Shanghai Stadion i Shanghai og Arbeiderstadionet i Beijing.

## Resultater
### Gruppe E

 

### Gruppe F

### Gruppe G

### Spilleskjema
#### Gruppespill
Tidene er angitt  i lokal tid (GMT+8), norsk tid er minus 6 timer. 

#### Kvartfinaler

#### Semifinaler

#### Finaler

## Eksterne lenker
* Resultater og profilside  på sports-reference.com
Gaffelvever

**Gaffelvever** (*Mangora acalypha*) er en av edderkoppene i gruppen hjulspinnere (Araneidae).

## Utbredelse
Gaffelvever er sjelden i Norge og det gjort få funn. Der den er funnet er langs kysten av østlandet og litt sørover mot sørlandet. Dens levesteder (habitat) er truet på grunn av stor utbygningspress. Den er vanligere lengre sør i Europa noe som kan skyldes at den er mer varmekrevende og at det norske klimaet er litt for kaldt.

## Utseende
Gaffelvever er en middels stor edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med enkelte fine og nedliggende hår, fargen er generelt lys med en langsgående mørkere midtlinje. Bakkroppen hos hunnen er stor og kuleformet, med et ganske karakteristisk mønster av marmorerte lyse og mørke flekker i gulbrunt, hvitt og svart. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.

Gaffelvever er den eneste norske arten fra denne slekten, så forveksling med andre arter skulle ikke by på et problem. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
Gaffelvever spinner små fangstnett i vegetasjonen. Den er i Norge knyttet til kysten, som steder med kystlynghei, hvor den ofte finnes blant røsslyng. Kjønnsmodne individ (Imago) finnes om sommeren.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Mangora'' (tysk)

## Eksterne lenker
* 
* Hjulspinnere – edderkopper.net  (norsk)
Løvvever

**Løvvever** (*Araneus triguttatus*) er en av edderkoppene i gruppen hjulspinnere (Araneidae). Den vanligste arten i Norge, fra denne slekten er korsedderkoppen (*Araneus diadematus*).

## Utseende
Løvvever  er en forholdsvis liten, men kraftig bygd edderkopp, hannen er 4 mm, mens hunnen er større, 5&nbsp;mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår, ensfarget brunlig. Bakkroppen hos hunnen er stor og kuleformet, lyst rød orange eller brunlig. Den har et ganske typisk mønster, men farger og kontraster kan variere. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den ligner mye på kongevever og kan forveksles med denne.

## Rødlistevurdering
Løvvever er blitt funnet på fem plasser i Norge; tre nære Kristiansand og en nære Gjerstad i Agder samt en plass i Sigdal kommune, Viken. Arten finnes i nesten hele Europa, men rapporteres ganske sjelden. Løvveveren lever i busker og trær, mest løvtrær. 

Løvvever er nær truet, NT, med bakgrunn i begrenset forekomstareal kombinert med kraftig fragmentering. Artens kjente forekomstareal er 20 km2, mens beregnet verdi er på 254 km2 (minimum: 20 km2, maksimum 800 km2). Gitt de få funnene og den spredte utbredelsen i Norden er forekomstarealet begrenset og fragmentert.Konklusjon: Løvvever Araneus triguttatus er vurdert i 2021 som nær truet NT fordi arten har et begrenset forekomstareal kombinert med kraftig fragmentering.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Araneus'' (tysk)

## Eksterne lenker
* 
* Hjulspinnere – edderkopper.net  (norsk)
Sør-Elvåga

**Sør-Elvåga** er et vann i Østmarka på grensa mellom Oslo og Lørenskog kommuner. Vannet gir drikkeforsyninger til deler av det sørøstre Oslo.

Etter oppdemmingen av Nord-Elvåga med 9 meter i 1964, ble Sør-Elvåga hengende sammen med Nord-Elvåga og hevet 4 meter. Det oppdemte vannmagasinet inngår i drikkevannsforsyningen til Oslo. Det er derfor ikke tillatt å bade i denne delen av Elvåga.

Vannet er regulert 14 meter. Grensen mellom Oslo og Akershus går midt langs Nord- og Sør-Elvåga. Vannet har avløpet gjennom Ellingsrudelva via Fjellhammarelva til Nitelva ved Lillestrøm.

Etter oppdemmingen er største dybde i Sør-Elvåga 23 meter. Vannet med strandlinje ble ekspropriert i 1947 for å bidra til Oslos vannforsyning. Noe bebyggelse rundt vannet ble revet før oppdemming og tomtene står dels under vann.

Navnet kommer trolig av «el» i betydning kald byge eller vind (terrengformasjonen leder kald trekk fra nord), og våg i betydningen vik. «Elivågar» i Edda antas å være Elvåga og var ifølge Hymeskvadet og Vaftrudnismål to kalde innsjøer på grensen mellom jotnenes og menneskenes land.

## Se også
* Liste over innsjøer i Oslo

## Referanser


## Eksterne lenker
* Skiforeningen, Markadatabasen om Sør-Elvåga
Kilevever

**Kilevever** (*Stroemiellus stroemi*) er en av edderkoppene i gruppen hjulspinnere (Araneidae). 

## Utbredelse
I Norge er den registrert nord til og med Trøndelag.

## Utseende
Kilevever er en ganske kraftig bygd edderkopp, lyst og mørkere brunsvart på farge. Den har et gjenkjennelig mønster eller tegning på bakkroppen, men den kan være noe variabel i fargene. Kroppen er todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.

Kilevever er den eneste norske arten fra denne slekten, så forveksling med andre arter skulle ikke by på et problem. Epigynet hos hunnen er ganske særpreget, samtidig som bukplaten på forkroppen er mørk, med et lyst midtfelt. Dette lyse feltet får en slags stjerneform. Men flere av hjulspinnerne kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
Kilevever finnes på eldre trær og ofte på bygninger, hvor de kan finnes i mengder, de spinner små fangstnett på eller mellom bordkledningen. Fangstnettet er vanligvis 10 til 15 cm i diameter.

## Eksterne lenker
* 
* Hjulspinnere – edderkopper.net  (norsk)
Kvadratvever

**Kvadratvever** (*Araneus quadratus*) er en av edderkoppene i gruppen hjulspinnere (Araneidae). Den vanligste arten i Norge, fra denne slekten er korsedderkoppen (*Araneus diadematus*).

## Utbredelse
I Norge er den vanligst i sør, den er registrert nord til og med Trøndelag, det finnes et eldre funn fra Troms.

## Utseende
Kvadratvever er en ganske stor og kraftig bygd edderkopp, hunnen er opptil 20 mm lang (kroppens lengde) når bakkroppen er fylt med egg. Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår, den har en mørk midtstripe og mørke striper langs sidene. Bakkroppen hos hunnen er stor og kuleformet, med fire karakteristiske lyse flekker. Disse danner en likesidig firkant, et kvadrat, herav kommer det latinske artsnavnet. Fargen varierer mye, men er gjerne grønnlig eller brunrød, enkelte har et mindre kontrastrikt mønster. Hannen er gjerne mørkere og mer kontrastrikt farget. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige, med lyse og mørke ringer.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. *Araneus quadratus* kan forveksles med *[[Araneus marmoreus]]* og korsedderkopp, men hunnes bakkropp er gjerne større enn hos disse sammenlignet med beinas lengde.

## Levevis
Arten finnes særlig på heier og kan værer ganske tallrik på lynghei og sivbevokste områder, også på steder med busker. Den bygger et hjulnett (ikke svært stort sammenlignet med edderkoppens størrelse) mellom busker eller høyt gress. Kjønnsmodne individer finnes fra sommeren og utover høsten.

## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Araneus'' (tysk)

## Eksterne lenker
* 
* Hjulspinnere – edderkopper.net  (norsk)
Skogvever

**Skogvever** (*Araneus angulatus*) er en av edderkoppene i gruppen hjulspinnere (Araneidae). Den vanligste arten i Norge, fra denne slekten er korsedderkoppen (*Araneus diadematus*).

## Utseende
Skogvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hubnne har en kroppslengde på 12-15 millimeter, hannen er 10-12 millimeter lang når den er voksen. Forkroppen er bred, med fine, nedliggende hår. Bakkroppen hos hunnen er stor og kuleformet, med et par påfallende, utstående knøler på sidene. Denne arten er en av de største *Araneus*-artene, og fargen er nokså mørk med lite påfallende tegninger, men den har oftest en hvit tegning foran i midten som er asymmetrisk og kan minne om et kinesisk skrifttegn. Den virker langbeint sammenlignet med de andre *Araneus*-artene. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd, hunner av *Araneus angulatus* kan imidlertid kjennes på den store kroppsstørrelsen kombinert med knølene på bakkroppen.

## Levevis
Denne arten spinner store hjulnett der støttetrådene kan strekke seg over en meter, gjerne mellom busker i litt åpen skog.
Kjønnsmodne individer finnes om sommeren og høsten.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Araneus'' (tysk)
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366.

## Eksterne lenker
* 
* Hjulspinnere – edderkopper.net  (norsk)
Michaela Conlin

**Michaela Conlin** (født 1978) er en amerikansk fjernsynsskuespiller, kjent for sitt arbeid i TV-serien *[[Bones]]* som Angela Montenegro.

## Filmografi
### TV
* *Law & Order* "Swept Away -- A Very Special Episode" (2001) – Rocky
* *The Division* (2002) – house director
* *MD* (2002) – Dr. Maggie Yang
* *JAG* (2003) – Lt. Mary Nash
* *The D.A.* (2004) – Jinette McMahon
* *[[Bones]]* (2005–2017) – Angela Montenegro

### Film
* *Love the Hard Way* (2001) – Cara
* *Pipe Dream* (2002) – TV  reporter
* *Garmento* (2002) – Marcy
* *Open Window* (2006) – Miranda
* *Enchanted* (2007) – May
* *The Lincoln Lawyer* (2011) – Heidi Sobel

## Referanser


## Eksterne lenker
* 
*
Eikegrønnvever

**Eikegrønnvever** (*Araniella opisthographa*) er en av edderkoppene i gruppen hjulspinnere (Araneidae). Artene i denne slekten kalles gjerne agurkedderkopper.

## Utbredelse
I Norge er den registrert nord til og med Trøndelag.

## Utseende
Eikegrønnvever er en ganske kraftig bygd edderkopp, lyst grønn på farge. Den har en todelt kropp, en bakkropp (abdomen) og en forkropp (prosoma eller cephalothorax). Forkroppen er olivengrønn eller ofte litt rødbrun, bred, med fine, nedliggende hår. Bakkroppen hos hunnen er stor og kuleformet, blekgrønn på farge. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige med mørke børster eller torner. Hunnen har grønnlige bein, mens låret hos hannen er mer rødlig, mens resten er lysere brunlig med mørke ringer.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Den er svært lik agurkedderkopp. Hanner kan ofte skilles på en tornrekke på undersiden av fremste lårpar, *A. opisthographa* har mange torner i en sammenhengende rekke, mens *A. cucurbitina* har torner i to områder, inne ved kroppen og ute ved kneet. Hunner kan ikke skilles på ytre utseende.

## Levevis
Eikegrønnvever er ganske vanlig og kan finnes en rekke steder ofte i vegetasjonen, på busker og kratt. De spinner små fangstnett i bladverket, ofte så små som selve bladet. Edderkoppens grønnlige fargen gir den god kammuflasje.

De er kjønnsmodne (imago) utpå seinsommeren.

## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Araniella'' (tysk)

## Eksterne lenker
* 
* Hjulspinnere – edderkopper.net  (norsk)
Firplettgrønnvever

**Firplettgrønnvever** (*Araniella alpica*) er en av edderkoppene i gruppen hjulspinnere (Araneidae). Artene i denne slekten kalles gjerne agurkedderkopper.

## Utseende
Firplettgrønnvever er en ganske kraftig bygd edderkopp, lyst grønn på farge. Den har en todelt kropp, en bakkropp (abdomen) og en forkropp (prosoma eller cephalothorax). Forkroppen er blekt olivengrønn eller ofte rød eller litt rødbrun, bred, med fine, nedliggende hår. Bakkroppen hos hunnen er stor og kuleformet, lyst blekgrønn på oversiden. Langs kantene og bak kommer den rustbrunlige fargen fra undersiden frem. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.

Artene i denne slekten kan være ganske like hverandre, samtidig som de kan være fargevariable av utseende, og kan forveksles med *[[Araniella displicata]]*, hunner kan skilles på de avgrensede fire lyse flekkene som finnes på undersiden av *A. alpica*, disse mangler hos *A. displicata*. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
Firplettgrønnvever lever i busker og trær, den foretrekker gran, men kan også opptre i andre treslag, men også i lyng.

Kjønnsmodne individ finnes om sommeren, hanner fra slutten av mai til slutten av juni. Hunnene noe senere, fra tidlig i juni, til midten av august.

## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Araniella'' (tysk)

## Eksterne lenker
* 
* Hjulspinnere – edderkopper.net  (norsk)
Gåstav

**Gåstav** er staver man bruker ved stavgang, men er også populære som vandrestaver på både vei og på fjellet.

Stavene fås i faste lengder, eller som teleskopstaver. Sistnevnte er fordelaktig for transport, og passer i en ryggsekk når de er delt. De kan også brukes av personer med forskjellige høyder, og enkelt justere høyden til personen. Makslengden er vanligvis 135 centimeter. Staver kommer ofte med både pigg for vinterbruk, og gummitupp for bruk ved bart underlag. Enkelte staver har også innebygget fjæring for å skåne håndleddene for støt under bruk. Disse har normalt noe høyere vekt. De fleste gåstaver er laget av aluminium eller karbonfiber.

Normalt så beregner man stavlengden til 70% av personens høyde, og måles enkelt ved å gange høyden på brukeren med 0.7.

## Se også
*Skistav
*Ettbenstativ
*Skytestokk
Ryan Pini

**Ryan Pini** (født 1981) er en papuansk svømmer, som spesialiserer seg i disiplinene butterfly, fri og ryggsvømming.

Pini har ingen større internasjonale resultater, og fikk sin olympiske debut da han representerte Papua Ny-Guinea under Sommer-OL 2004, der han ble slått ut første heat, selv om han kom på andreplass. Han representerte også Papua Ny-Guinea under Sommer-OL 2008, der han kom på 8.-plass i 100 meter butterfly. I tillegg til å være utøver i OL, har han også deltatt i en rekke VM, blant annet i 2007, da han kom til semifinalen i 100 meter butterfly.

## Referanser


## Eksterne lenker
*
Skognattvever

**Skognattvever** (*Nuctenea silvicultrix*) er en av edderkoppene i gruppen hjulspinnere (Araneidae). Den er i Norge funnet nord til Troms.

## Utseende
Skognattvever er en ganske stor og kraftig bygd edderkopp, hannen er omtrent 8 mm, mens hunnen er litt større, 9 mm. Den er ganske mørk på farge, brunsvart. Den har en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet, den har et ganske lett gjenkjennelig mønster. Undersiden av bakkroppen er mørk, men har to lyse flekker. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.

Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Husnattvever er nærmest identisk på ytre utseende, men den er vanligere og trives godt utvendig på bolighus og andre bygninger, hvor den om dagen sitter skjult i en sprekk eller bak bordkledningen.

## Levevis
Skognattvever er ganske sjelden. Den er knyttet til myr og fuktig skogsområder. Ofte lever den i trær, som furu, hvor den spinner et stort fangstnett.

## Litteratur
* W. Nentwig, A. Hänggi, C. Kropf & T. Blick (Hrsg.): *Araneae - spiders of Europa – Bestimmungsschlüssel*, slekten (gattung) ''Nuctenea'' (tysk)

## Eksterne lenker
* 
* Hjulspinnere – edderkopper.net  (norsk)
Røverkollen

**Røverkollen** er en høyde på grensa mellom Oslo og Nittedal kommuner. Toppen på 404 meter over havet ligger i Oslo, ca. 70 meter sør for kommunegrensa. Her står en TV-mast som et landemerke godt synlig i vid omkrets. Like nord for TV-masta står et utsiktstårn i betong, med utvendig vindeltrapp og takoverbygg.

På Røverkollen finnes det også flere gamle gravrøyser. 
Den gamle Bergensveien gikk langs foten av Røverkollen, på sør- og vestsiden. Her var det, ifølge tradisjonen, et lagelig tilholdssted for landeveisrøvere.

Området har en stor variasjon av vegetasjonstyper. Stedvis finnes kalkrike bergarter som gir ekstremrike vegetasjonstyper skarpt avgrenset mot fattig vegetasjon ellers. Området har derfor en viktig landskapsøkologisk verdi. Det er lagt opp en natursti gjennom området med poster som illustrerer forholdene.

Et område på 126 dekar i sørøstskråningen ble vernet som Røverkollen naturreservat i 1993. Formålet med fredningen var å bevare et særpreget kalkfuruskogområde med sesongfuktig utforming. Reservatet ble utvidet i 2019 til 1434 dekar.

Røverkollen har også gitt navn til ett av borettslagene i boligstrøket Romsås like nedenfor.

## Referanser
Ellen Kristin Dahl-Pedersen

**Ellen Kristin Dahl-Pedersen** (født 11. juli 1965 i Arendal) er en norsk siviløkonom og forfatter.

Hennes første bok var en biografi om onkelen Johan Jørgen Ugland, og skrevet i anledningen hans 80-årsdag. Hun debuterte som romanforfatter i 2008 med boken *Under isen* sammen med Kirsten Hove Tveito.

I 2010 arvet hun verdier for mellom 50 og 70 millioner kroner etter tanten Ellen Ugland, som døde 6. desember samme år.

## Bibliografi
* 2001: *Reder og bonde på Ugland*, Kilden forlag
* 2008: *Under isen*, Piratforlaget, ISBN 9788281431508

## Referanser
Come and Get It: The Best of Apple Records

***Come and Get It: The Best of Apple Records*** er et samlealbum med de beste låtene fra Apple Records, spilt inn på The Beatles' plateselskap mellom 1968 og 1973. Den er også den femtende CD-en i en serie på sytten, kalt Apple Records Box Set. Både samleboksen og albumet med diverseartister ble utgitt 25. oktober 2010.

Samlingen følger opp Apple Corps Ltd.s og EMI Musics gjenutgivelser av en serie Applealbum i en CD-boks. Platene er blitt «remastered» av det samme team som sto bak gjenutgivelsen av The Beatles-katalogen.

## Spor

## Eksterne lenker
* 
* http://www.thebeatles.com/#/news/Come_And_Get_It_The_Best_of – official record label website
Lærke Møller

**Lærke Winther Møller** (født 14. januar 1989) er en dansk håndballspiller, som spiller på det danske A-landslaget og for klubblaget FC Midtjylland. Hun er en spinkel og hurtig spiller, som for det meste spiller i angrep som playmaker.

Lærke Møller startet sin håndballkarriere som 7-åring og spilte i et par Ålborg-klubber før hun skiftet til Aalborg DH. Her ble hun tidlig utropt til et stort talent, og allerede som 16-årig fikk hun sin debut på klubbens elitelag, og det endog i en Champions League-kamp. Hun debuterte på Y-landslaget i mars 2006, og hun fikk 16 landskamper der. Allerede i desember samme år kom hun på U-landslaget, hvor hun har spilt 30 kamper. Som 18-åring fikk Lærke Møller sin debut på det danske A-landslaget. Hun fikk sitt gjennombrudd i GF World Cup i 2008, og hun ble lagets toppscorer med 26 mål under EM i håndball 2008, hvor også pressen vurderte henne som en av lagets beste spillere.
Til VM 2009 i Kina var hun utsett til at være landslagets store spillemessige sentrum, men dagen før VM ble hun alvorlig skadet i akillessenen under trening. I stedet for å delta i treningen måtte hun reise hjem for å blive operert. Hun har siden kjempet for å vende tilbake og deltok også i treningskampene for FCM før sesongen 2010, hvor hun til tross for skaden hurtig fant tilbake til formen. Dessverre ble hennes fot overbelastet innen den reelle sesongstarten, og hun måtte igjen sitte ute. Hun klarte imidlertid å komme tilbake til EM i Danmark og Norge i 2010. 

## Referanser


## Eksterne lenker
*
Urindoeuropeisk aksent

**Den urindoeuropeiske aksent** er et system med aksenter i det rekonstruerte urindoeuropeiske eller protoindoeuropeiske språket (PIE). Dette språket hadde et tonelag som vanligvis er beskrevet som en fri tonal aksent. Dette betyr at minst en stavelse i et ord skilte seg ut ved høyde, snarere enn prominens, og at aksentens (tonens) plassering ikke var forutsigbar gjennom fonologiske regler.

Denne aksenten kunne være *mobil*, hvilket betyr at den kunne finne sted gjennom hele bøyningsparadigmet. Dette kan observeres i Vedisk sanskrit og gammel gresk i bøyningen av atematiske substantiver. Et eksempel er substantivet «fot», «trinn»:

Dette kan også observeres i konjugasjon av atematiske verb, f.eks. presenteres den nærværende Sanskritroten første person entall som *émi* og første person flertall som *imás*. Aksenten ble ellers plassert på samme stavelse gjennom hele bøyningen, og i henhold til denne bøyningen deles substantiver inn i barytoner med trykket på første stavelse, og oksytoner med aksenten på siste stavelse.

Den urindoeuropeiske aksent var også *fri* i den forstand at den kunne være på  en hvilken som helst stavelse i et ord. Dette finner vi bevart i Vedisk sanskritaksent, mens det senere klassiske sanskrit har en forutsigbar aksent.

Indoeuropeiske språk kan inndeles i de som har bevart den frie aksenten (Vedisk sanskrit, til en viss grad pashto, gammel gresk, baltoslavisk og anatolisk) og de som har en bundet aksent. I urgermansk ble den frie aksent bevart lenge nok til å gjenspeiles i Verners lov, mens trykket senere ble flyttet til første stavelse av ordet.

## Referanser
Hans Bollandsås

**Hans Wågbø Bollandsås** (født 28. oktober 1980) er en norsk blues-musiker fra Flå (Melhus) i Trøndelag, som ble kjent etter å ha vunnet norsk X Factor 2010.

Han vant finalen i X Factor 11. desember ved å slå Atle Pettersen og Annsofi Pettersen, som kom på andre- og tredjeplass. Bollandsås hadde Elisabeth Andreassen som mentor. I 2010 vant han landskappleiken i bluesgitar på Notodden ved å slå Tore Slåttsveen i finalen. Han ble nominert til Spellemannprisen 2014 i klassen blues for albumet *Confession*.

Bollandsås er også gitarist, vokalist og komponist i soul-kollektivet Galactic Soul, bestående av Tormod Leithe og Hans Bollandsås.

## Diskografi
;Album
* *[[Victory Today]]* (1. april 2011)
* *[[Small Town]]* (30. mars 2012)
* *[[Radioglyserin]]* (18. mars 2013)
* *Confession* (20. august 2014)
* *In Session With Aki Kumar* (25. november 2016)
* *HANS vol. 2017* (23. april 2017)
; Singler
* *I love you so* (2016)
* *Hard Time Loving You* (2014)
* *Evelyn* (2014)
* *Jul i Flå* (2012) 
* *Litt Forelska* (2012) 
* *Home For Christmas* (2011) 
* *You & I* (2011) 
* *Moments* (2010) 
;Deltar på
* *[[X Factor (Norge) 2010|X Factor 2010]] (vinner) (2010)*
* *Liten, [[Too Far Gone]]* (2013)
* *Galactic Awakening, [[Tormod Leithe]]* (2016)
* *Time To Play, [[Tormod Leithe]]* (2016)
* *Dance And Have Fun,* *[[Tormod Leithe]]* (2016)
* *Fly så høyt at du ser, Cecilie Eide* (2017)
* *Galactic Lounge, [[Tormod Leithe]]* (2017)
* *Love is Free, Galactic Funk* (2017)

## Eksterne lenker
* 
* 
* 
*
Rillieux-la-Pape

**Rillieux-la-Pape** er en kommune i storbyområdet Lyon i regionen Auvergne-Rhône-Alpes øst i Frankrike.  1. januar 2015 ble kommunen overført fra departementet Rhône til den nyopprettede Métropole de Lyon.

## Referanser


## Eksterne lenker
* 
* Kommunedata INSEE
Rebecca Gayheart

**Rebecca Gayheart** (født 1971) er en amerikansk skuespiller som har opptrådt på film og TV. 

## Tidlige liv
Gayheart ble født i Hazard i fylket Perry, og  vokste opp i Pine Top i fylket Knott i Kentucky, som datter av en gruvearbeider og kullbilsjåfør. Hun er av irsk, italiensk og tysk avstamning. Hun flyttet til New York i en alder av 15 år, der hun avsluttet sin utdannelse ved New York's Professional Children's School og senere ved Lee Strasberg Institute. 

## Karriere
I sin første filmrolle dukket Gayheart i 1990 opp i kortfilmen «Whatever Happened to Mason Reese?» som Mason Reese. Hun opptrådte også i den Ratner-regisserte musikkvideoen «Nuttin Men Love» fremført av Heavy D and the Boyz.

I 1992 fikk Gayheart sin første store rolle i såpeoperaen Loving som karakteren Hannah Mayberry. I 1993 og 1994 hadde hun en tilbakevendende rolle i serien Vanishing Son. I 1994 og 1995 spilte Gayheart rollen som Bess Martin i science fiction-serien Earth 2. I 1995 hadde hun en tilbakevendende rolle som Antonia Marchette i serien Beverly Hills, 90210 som Luke Perry sin kjæreste.

Gayheart har vært fast inventar i TV-serien *Wasteland* i 1999, og i *Dead Like Me*, *Vanished* og Nip / Tuck. I 2007 var Gayheart gjestestjerne i serien *[[Ugly Betty]]* som Jordan, en av ex-kjærestene til Alexis Meade. Gayheart spilte hovedrollen i Broadway-komedien *Boeing-Boeing* der hun blant annet spilte mot Christine Baranski, Mark Rylance, Greg Germann og Missi Pyle. 

## Personlige liv
Gayheart var en stund forlovet med regissøren Brett Ratner. Hun og skuespiller Eric Dane giftet seg 29. oktober 2004, de fikk en datter i 2010.

## Filmografi

## Referanser


## Eksterne lenker
* 
*
1. divisjon fotball for menn 2001

**1. divisjon fotball for menn 2001** var det nest høyeste nivået i norsk fotball året 2001. 

## Opp- og nedrykk
De to beste lagene rykket direkte opp til Eliteserien 2002, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2002.

Direkte opprykk:  og 

Kvalifisering:  behold plassen etter kvalifiseringskamper mot 

Nedrykk: , ,  og 

## Tabell

## Se også
* Kvalifisering til Eliteserien i fotball for menn


## Eksterne lenker
* Norges Fotballforbund - 1. divisjon menn 2001
C. M. Mathiesen & Co.

**C. M. Mathiesen & Co.** er en VVS-entreprenør etablert i Christiania i 1875.

Grunnleggeren var rørleggermester Carl Martin Mathiesen, og selskapet eies av Brickwall AS, hvor Trond Dahl-Pedersen er største aksjonær (per 2024). Dahl-Pedersen er 4. generasjons etterkommer i C. M. Mathiesen & Co.

Selskapet er en av landets eldste aktører i VVS-næringen, og har 43 ansatte. Driftsunderskuddet for 2024 var ca. 2,1 millioner kroner.

## Referanser


## Eksterne lenker
*
Trond Dahl-Pedersen

**Trond Dahl-Pedersen** (født 1954) er en norsk forretningsmann bosatt på Lysaker i Bærum kommune.

Han er har aksjemajoriteten og er styreleder i Brickwall AS, som er moderselskap for C. M. Mathiesen & Co., Scanpipe Engineering, Cema, Aktieselskabet Hasle Brug og C M Mathiesen Teknikk.

Dahl-Pedersen er gift med siviløkonom og forfatter Ellen Kristin Dahl-Pedersen.
Hadewijch fra Antwerpen

**Hadewijch fra Antwerpen** eller **Hadewijch fra Brabant** var en kristen skribent og mystiker som levde i første halvdel av 1200-tallet, og muligens var tilknyttet nonneordenen beginerne.  

Hun var antagelig fra en adelig familie, men lite er kjent om hennes liv ut over det som framgår av hennes etterlatte skrifter: at hun var teologisk og litterært skolert, at hun reiste og oppholdt seg på flere steder, og hadde en selvbevissthet om autentisiteten i og betydningen av sine visjoner. Hennes forfatterskap ble gjenoppdaget på 1800-tallet og omfatter 31 belærende brev, 16 rimbrev, 45 dikt og en samling på 14 visjoner. 

Hennes visjoner er selvbiografiske i formen, og skildrer en kristen mystikers prosess fra tilegnelsen av de kristne dyder og fram til den endelige foreningen med Kristus. Hennes visjoner går langt i å beskrive møtet med Kristus som et kjærlighetsmøte, med en erotisk metaforbruk; men også som en fullkommen erfaring av Gud. Hun ser ut til å mene at hun «har mottatt mer i sine visjoner enn noe annet menneske siden Kristi død»

Et utvalg av visjonene er utgitt på norsk i antologien *[[Vestens mystikk]]*, 2005.

## Referanser
Verdenscupen i skiskyting 2010/11

**[[Verdenscupen i skiskyting]] 2010/2011** startet i Östersund (Sverige) den 1. desember 2010 og ble avsluttet i Holmenkollen den 20. mars 2011. Skiskyttere fra 37 land konkurrerte i ti stevner med totalt 26 individuelle øvelser, fire stafetter og tre mix-stafetter. Verdensmesterskapet i Khanty-Mansijsk (Russland) i mars inngikk også i verdenscupen. Kaisa Mäkäräinen (Finland) og Tarjei Bø (Norge) vant verdenscupen sammenlagt.

Flere regelendringer trådte i kraft ved sesongstart. Blant annet ble strykeregelen avskaffet, som innebar at utøvernes tre dårligste resultater ble strøket ved beregningen av verdenscuprankingen. Videre ble håndteringen av tjuvstart endret ved at utøverne selv ble ansvarlig for å starte til rett tid. For tidlig start straffes med 30 sekunders tilleggstid (eller med diskvalifisering ved start som er mer enn 3 sekunder for tidlig). Nytt av året var også beregningen av en egen mixstafett-cup.

Egil Gjelland begynte som landslagstrener for de norske damene.

Blant utøverne som la opp etter sesongen, var Julie Bonnevie-Svendsen, Solveig Rogstad (Norge), Oksana Khvostenko (Ukraina) og Anna Carin Zidek (Sverige)

## Kalender

## Øvelser og enkeltresultater
### Kvinner

### Menn

### Mix-stafetter

## Verdenscupen sammenlagt
### Kvinner

### Normaldistanse

### Sprint

### Jaktstart

### Fellesstart

### Stafett

### Nasjon

### Menn

### Normaldistanse

### Sprint

### Jaktstart

### Fellesstart

### Stafett

### Nasjon

## Verdenscupen sammenlagt, miksstafett

## Fotnoter


## Kilder
*Race Calendar, Biathlon 2010/11, Men hos Skisport365.com
*Race Calendar, Biathlon 2010/11, Women hos Skisport365.com
*WINTERSPORT CHARTS WELTCUP (WORLD CUP) BIATHLON 2011 hos Wintersport-charts.info
Torp Idrætsforening

**Torp Idrætsforening** (stiftet 22. januar 1915) er en idrettsforening fra bydelen Torp i Fredrikstad. Torps seniorlag i fotball holder til i 4. divisjon. Vi ser i Bodø/Glimts jubileumsbok at Torp Idrettsforening var så tidlig som i 1937 i Bodø og spilte. Der vant Glimt 3-2, og der heimelaget var forsterket med sin trener, og bronselagets Fridtjof Ulleberg fra S&FK Lyn.

## Tabell

## Eksterne lenker
* 
* Sportsplassen Torp - Nordic Stadiums
Verdenscupen i kombinert 2010/11

**Verdenscupen i kombinert 2010/11** startet 26. november 2010 i Kuusamo og ble avluttet i Lahtis 12. mars 2011.

## Kalender

## Sammenlagt

### Individuelt

### Nasjonscupen

## Kilder
*FIS Nordic Combined World Cup 2010/11 
*Race Calendar Nordic Combined World Cup 2010/11 hos skisport365.com
*Ranking Nordic Combined World Cup 2010/11 hos skisport365.com
Anders Christian Kleven

**Anders Christian Kleven** (født 1855 i Krødsherad i Buskerud, død i 1909) var en norsk felemaker.

Han var født i Krødsherad, men bodde mesteparten av sitt liv i Christiania.

I ungdommen var han tre år i USA. Der lærte han felemakerkunsten hos Peterson i Chicago og Schubert i St. Paul.

I 1903 fikk han 400 kr i reisestipend. Han var da innom Hill i London og flere kjente felemakere i Tyskland, deriblant Giuseppe Fiorini.

Tilbake i Norge startet han felemakerverksted i Christiania. Han hadde verksted forskjellige steder, men i 1904 etablerte han seg i Tollbodgt. 28 med stor musikkforretning og felemakerverksted. 
Verkstedet til Kleven var et senter for felemakere og spellemenn i Christiania. Kleven regnes som grunnleggeren av felemakertradisjonen på hardingfele i Christiania. En tradisjon som holdt seg i flere tiår fra århundreskiftet og fremover.
Blant de som fikk opplæring hos Kleven var Gunnar Røstad, Torleiv Frøysaa, K.Ø. Rudi, Ole G. Skogly og et par av sønnene hans. 

Kleven lagde sin egen klarlakk, og utviklet også en egen felemodell som han bygget forholdsvis mange eksemplarer av. Han forlenget mensuren til ca. 32 cm, og satte på lange understrenger.
  
Det antas at Kleven bygde ca. 130 hardingfeler og ca. 100 fioliner.
Han fikk gullmedalje på utstillingen i Bergen i 1898, og bronse på verdensutstillingen i Paris i 1900.

Kleven var også en god spellemann. Som ung hadde han lært å spille av Gudbrand Skjellerud. Han var i mange år fast spellemann for Den Nationale Forening, og holdt også konserter.

## Kilder
* Under Norefjell Nr. 2 1989
* Bjørn Aksdal: *Hardingfela - felemakerne og instrumentets utvikling*, Tapir akademisk forlag 2009 ISBN 978-82-519-2402-3
T.J. Thyne

**Thomas Joseph «T.J.» Thyne** (født 7. mars 1975 i Boston i Massachusetts) er en amerikansk film-og TV-skuespiller. Han er kjent for sitt arbeid i *[[Bones]]* som entomologen dr. Jack Hodgins.

Thyne har spilt i TV-serier som *[[Venner for livet]]*, ''24'', *[[The OC]]*, My Wife and Kids, , Huff, Boston Legal, Charmed, Home Improvement, Without a Trace, Jack & Bobby, *[[Nip/Tuck]]*, , ''NCIS'', *[[Cold Case]]*, ''Angel'', Good Morning, Miami, Half & Half, Kenan & Kel], Grounded for Life, *[[Dharma & Greg]]*, That '80s Show, Titus, Just Shoot Me!, og *[[Walker, Texas Ranger]]*.

Han spilte også i, og var medprodusent av, kortfilmen *[[Validation]]* fra 2007.

## Referanser


## Eksterne lenker
* 
* 
*
Nils H. Thommesen

**Nils Hilmar Thommesen** (født 28. april 1938 i Arendal, død 11. april 2012 i Arendal) var en norsk skipsmegler og konsul. 

Thommesen var sønn av Jens T. Thommesen og Céline Jeanne Thommesen (f. Hellesen). Som ung reiste han til London for å få praksis som skipsmegler, noe som falt naturlig da han var fra en familie med lang historie innen skipsrederi. I London traff han Anne Eveline Aanensen fra Stavanger, som han senere giftet seg med. Ettervert fikk de tre barn sammen; Nils Andreas Thommesen (født 13. juni 1968 i Oslo), Céline Luise Thommesen (født 3. mai 1970 i Oslo) og Jens Thomas Thommesen (født 16. desember 1975 i Arendal). De slo seg ned i Oslo hvor han arbeidet som skipsmegler, men flyttet tilbake til barndomsbyen Arendal i 1972. Der etablerte han Nils Thommesen Shipping Agencies, og hadde kontorer i Thommesengården. Han ble utnevnt til svensk konsul i 1980, og 18 år senere ble han utnevnt til kommandør av den svenske kongelige Nordstjerneordenen for lang og tro tjeneste.

Nils H. Thommesen var en ildsjel i Arendals kulturliv og la i en årrekke ned et enormt arbeid innen byens og distriktets kulturhistorie. Han var hovedpersonen bak arbeidet med å sikre Lille Torungen i innseilingen til Arendal som kulturminnesmerke, et arbeid som ble kronet med at den nyopprettede *Stiftelsen Lille Torungens Venner* fikk overdratt disposisjonsretten til fyret fra Kystverket. I 2000 ble Thommesen tildelt Arendal kommunes kulturpris for sitt kulturvernarbeid i byen. 

Thommesen var med å stifte Arendal bymuseum i Kløckers hus, og er æresmedlem av foreningen *[[Torungens venner|Lille Torungens venner]]*. I 2008 ble han av *Stiftelsen Kjæmpestaden* og Agderposten kåret til «Årets kjæmpe» for sin innsats for å bevare kulturminner. 

Thommesen var en av ildsjelene bak etableringen av *[[Arendals Tidende]]*, der han var styreformann fra etableringen i 2005 og inntil 2009. 

## Utgivelser
* Øyvind Rosenvinge og Nils H. Thommesen: *Byvandring i Arendal*, Oslo: Fortidsminneforeningen, 1993

## Referanser
Don Heck

**Don Heck** (født 2. januar 1929, død 23. februar 1995) var en amerikansk tegneserietegner mest kjent for sitt arbeid for Marvel Comics i 1960- og 70-årene. Han startet karrieren tidlig i 1950-årene som tegner for diverse forlag som Quality Comics, Hillman Comics og Toby Press før han i 1954 begynte å tegne for Atlas Comics, forløperen til Marvel Comics. I 1960-årene var Heck en av de mest de viktigste tegnerne av Marvels superheltserier. Han var den første tegneren av *[[Iron Man (superhelt)|Iron Man]]* i heftet *Tales of Suspense* i 1963 og i 1964 tok han over som tegner av *[[Avengers]]* etter Jack Kirby. For Marvel arbeidet han også på serier som *[[X-Men]]*, *Giant Man* og *Thor*.

I 1970-årene tegnet Heck også for DC Comics' superheltserier, deriblant *[[Wonder Woman]]*, *[[Justice League]]*, *Batgirl* og *[[The Flash]]*.

## Referanser


## Eksterne lenker
* 
*
Kristine Sutherland

**Kristine Sutherland** (født **Kristine Young** 1955) er en amerikansk skuespillerinne som er mest kjent for sin rolle som Buffy Summers mor Joyce Summers i TV-serien *[[Buffy, vampyrenes skrekk]]*.

## Karriere
Sutherlands første filmrolle var i filmen *[[Kjære, jeg krympet barna]]* fra 1989. I 1997 prøvespilte hun for rollen som Joyce Summers for den nye TV-serien *Buffy, vampyrenes skrekk*. Skaperen Joss Whedon sa senere at en av grunnene for at han valgte Sutherland til rollen var det faktum at hun utstrålte en varm holdning, samt at hun lignet på skuespillerinnen Sarah Michelle Gellar, som skulle spille hennes datter i serien. Hun dukket opp jevnlig i serien de første fem sesongene, og kom tilbake for tre gjesteopptredener. I april 2008 hadde hun en gjesterolle i serien New Amsterdam som konen til John Amsterdams første partner, i episoden «Reclassified».

Etter at hun forlot *Buffy, vampyrenes skrekk* i 2002, deltok Sutherland på et fotograferingkurs på Santa Monica College og hun tok senere et 12-måneders opphold i Italia med sin mann og datter. Hun likte å ta bilder, og det oppmuntret henne til å åpne opp hennes eget studio, med vekt på portretter.

## Referanser


## Eksterne lenker
*
Multigroup

**Multigroup** er en bedrift og konglomerat i Bulgaria mest kjent for deres påståtte engasjement i ulike skandaler og organisert kriminalitet. Multigroups virksomhet gikk ut på import og eksport av kunst og antikviteter. Deres hovedkvarter ligger i Sofia, Bulgaria. 

Virksomhetens grunnlegger og første eier var den bulgarske forretningsmannen Iliya Pavlov, som var dens leder frem til han ble myrdet den 7. mars 2003. Pavlov var en meget populær mann i Bulgaria fordi han skapte tusenvis av arbeidsplasser etter kommunismens fall i landet på 1990-tallet.
Avengers (tegneserie)

**The Avengers** (på norsk også kjent som **Hevnerne**, **Hevneralliansen** eller **Alliansen**) er en amerikansk tegneserie skapt av Jack Kirby og Stan Lee i 1963. Serien utgis av Marvel Comics. The Avengers er en superheltgruppe med varierende sammensetning, men som vanligvis består av flere av Marvels mest kjente superhelter, som *[[Captain America]]*, *Thor* og *Iron Man*. Serien ble startet som en konkurrent til DC Comics' Justice League som også var en superheltgruppe bestående av forlagets mest kjente helter.

En rekke forfattere og tegnere har arbeidet på *The Avengers* opp gjennom årene, blant annet Don Heck, Roy Thomas, Neal Adams, John Buscema, Steve Englehart, Sal Buscema, Jim Shooter, George Perez, Kurt Busiek og Brian Michael Bendis.

## Eksterne lenker
*